《一剪梅 题红藕庄词》
清代·李符

香满阑干倚玉卮。砚洗红丝。笺襞乌綵。吟情多在断魂时。

柳暗莺啼。花老鹃啼。

歌馆芳游綵扇题。筝按燕姬。箫谱吴姬。江南江北总相思。

说藕庄词。似草窗词。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。